CELEX: C2006/086/18
Language: sl
Date: 2006-04-08 00:00:00
Title: Zadeva C-14/06: Tožba Evropskega parlamenta proti Komisiji Evropskih skupnosti, vložena dne  11. januarja 2005

8.4.2006   
            
            
               SL
            
            
               Uradni list Evropske unije
            
            
               C 86/11
            
         Tožba Evropskega parlamenta proti Komisiji Evropskih skupnosti, vložena dne 11. januarja 2005
   (Zadeva C-14/06)
   (2006/C 86/18)
   Jezik postopka: angleščina
   Evropski parlament, ki ga zastopa K. Bradley, A. Neergaard in I. Klavina, zastopniki, z naslovom za vročanje v Luksemburgu, je dne 11. januarja 2005 (faks z dne 6. januarja 2006) na Sodišče Evropskih skupnosti vložil tožbo proti Komisiji Evropskih skupnosti.
   Evropski parlament Sodišču predlaga, naj:
   
               1.
            
            
               Odločbo Komisije 2005/717/ES z dne 13. oktobra 2005 (1) o spremembi Priloge k Direktivi 2002/95/ES Evropskega parlamenta in Sveta o omejevanju uporabe nekaterih nevarnih snovi v električni in elektronski opremi zaradi prilagoditve tehničnemu napredku razglasi za nično.
            
         
               2.
            
            
               Komisiji Evropskih skupnosti naloži plačilo stroškov.
            
         Tožbeni razlogi in bistvene trditve
   Odločba Komisije 2005/717/ES z dne 13. oktobra 2005 izvzema dekabromodifenil eter („DecaBDE“) iz prepovedi prometa, ki jo določa člen 4(1) Direktive 2002/95 (2) Evropskega parlamenta in Sveta o omejevanju uporabe nekaterih nevarnih snovi v električni in elektronski opremi. Tožeča stranka navaja, da Komisija ni izpolnila pogojev, ki jih za te izjeme določa člen 5(1) te Direktive in je tako prekoračila pristojnosti, ki izhajajo iz te določbe. Komisija je, zaradi obstoja znanstvene negotovosti v zvezi s posledicami na zdravje in okolje uporabe DecaBDE, storila napako ocene znanstvenih dokazov in ni izpolnila previdnostnega načela. Z razširitvijo izjeme na vse polimerične različice DecaBDE, brez izjeme, je kršila načelo sorazmernosti. Komisija ni zagotovila ustreznih razlogov za svojo odločbo, da izvzame DecaBDE.
   
      (1)  UL L 271, 15.10.2005 str. od 48 do 50
   
   
      (2)  UL L 37, 13.2.2003 str. od 19 do 23